එල්ලේ ක්‍රීඩාව කවදා කොතනකදී කවුරැන් විසින් ආරම්භයකට මුලපුරා ඇත්ද යන්නට හේතු සාධකයන් නොමැති වුවද එල්ලේ ක්‍රිඩාව 1960 දශකයේ දිවයින පුරා ප්‍රචලිතව තිබු කාල වකවානුවක් විය.එකල දිවයිනේ ප්‍රබල කණ්ඩායම් කිහිපයක ක්‍රීඩකයින් සහ උගත් බුද්ධිමතුන් කිහිප දෙනකු එකතුව එල්ලේ සම්මේලනය 1962 දී ආරම්භ කිරිමට කටයුතු කරන ලදි.එම අයවලුන් අතර ලංකාදීප ක්‍රීඩා කතුවරයකු ලෙස කටයුතු කළ සේන ගුණසේකර, රෙජිනෝල්ඩ් කබ්රාල්, ටී. ඩී. සෙබස්‌තියන් වැනි එල්ලේ ක්‍රීඩාවට ලැදියාවක්‌ දැක්‌වූ පිරිසක් කොළඹ ටයිම්ස්‌ මන්දිරයේදී 1962.3.25 වැනි දින ආරම්භ කළ සමස්‌ත ලංකා එල්ලේ සම්මේලනය රෙජී රුද්‍රිගු මහතා විසින් මුලිකත්වය ගෙන කටයුතු කරන ලදී.